Олжас Бектенов: 8 мыңнан астам адамға жаңа пәтер беріледі
"Олжас Бектенов: 8 мыңнан астам адамға жаңа пәтер беріледі" | "https://abai.kz/post/184539"
TITLE: Олжас Бектенов: 8 мыңнан астам адамға жаңа пәтер беріледі
URL: https://abai.kz/post/184539
META: "Олжас Бектенов: 8 мыңнан астам адамға жаңа пәтер беріледі" | "https://abai.kz/post/184539"
DATE: 21.06.2024
AUTHOR(s): Abai.kz
TOTAL WORDS: 117
TEXT: Премьер-министр Олжас Бектенов ҚР Парламенті Палаталарының бірлескен отырысында су тасқыны салдарымен күрес қалай жүріп жатқанын баяндады. Бұл туралы Abai.kz хабарлайды . Су тасқыны салдарынан 12 мың үй мен 26 мың саяжай су астында қалған, 98 үй әлі күнге дейін су астында. "33 141 Қазақстан азаматы 100 АЕК мөлшерінде біржолғы төлем алды. Бұл мақсатқа бюджеттен 12 миллиард теңгеден астам қаржы бөлінді. 8 мыңнан астам үй апатты деп танылды, сондықтан олар бойынша қайталама нарықтан жаңа пәтерлер немесе үйлер сатып алу туралы шешім қабылданды" – деді Үкімет басшысы. Бүгінгі таңда 3 155 отбасы қираған тұрғын үйдің орнына жаңа үйлер мен пәтерлер алды. Тағы 2 049 жаңа үй салынып жатыр. Жалпы тұрғын үйлерді қалпына келтіруге шамамен 251 миллиард теңге жұмсалады. Abai.kz
